ddrg/super_eurlex huggingface dataset:
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

της 19ης Ιανουαρίου 2000

για κλείσιμο των λογαριασμών που αφορούν την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1997 για τα τμήματα Ι-Κοινοβούλιο, ΙΙ-Συμβούλιο, ΙΙΙ-Επιτροπή, IV-Δικαστήριο και V-Ελεγκτικό Συνέδριο

(2000/134/ΕΚ, ΕΚΑΧ, Ευρατόμ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

έχοντας υπόψη τον προϋπολογισμό της Ευρωπαϊκής Ένωσης για το οικονομικό έτος 1997,

έχοντας υπόψη τον λογαριασμό διαχείρισης και τον δημοσιονομικό ισολογισμό της Ευρωπαϊκής Ένωσης για το οικονομικό έτος 1997 [SEC(1998) 520-C4-0350/1998, SEC(1998) 522-C4-0351/1998, SEC(1998) 519-C4-0352/1998],

έχοντας υπόψη την έκθεση του Ελεγκτικού Συνεδρίου για το οικονομικό έτος 1997(1) και τις ειδικές εκθέσεις, που συνοδεύονται από τις απαντήσεις των θεσμικών οργάνων,

έχοντας υπόψη τη δήλωση αξιοπιστίας σχετικά με την ακρίβεια των λογαριασμών και τη νομιμότητα και κανονικότητα των σχετικών πράξεων, η οποία χορηγήθηκε από το Ελεγκτικό Συνέδριο με βάση το άρθρο 248 της συνθήκης ΕΚ,

έχοντας υπόψη τη σύσταση του Συμβουλίου, της 15ης Μαρτίου 1999 (C4-0156/1999),

έχοντας υπόψη το ψήφισμά του της 4ης Μαΐου 1999 με την οποία ενημερώνει την Επιτροπή για τους λόγους σχετικά με την αναβολή της απόφασης για τη χορήγηση απαλλαγής για το οικονομικό έτος 1997(2),

έχοντας υπόψη τη συνθήκη ΕΚ για την ίδρυση της Ευρωπαϊκής Κοινότητας, και ιδίως το άρθρο 276,

έχοντας υπόψη τη συνθήκη ΕΚΑΧ για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 78Ζ,

έχοντας υπόψη τη συνθήκη ΕΚΑΕ για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 180Β,

έχοντας υπόψη το άρθρο 93 και το παράρτημα V του κανονισμού του,

έχοντας υπόψη την έκθεση της επιτροπής ελέγχου του προϋπολογισμού και τη γνωμοδότηση της επιτροπής βιομηχανίας, εξωτερικού εμπορίου, έρευνας και ενέργειας (Α5-0004/2000),

Εκτιμώντας τα ακόλουθα:

Σύμφωνα με το άρθρο 275 της συνθήκης ΕΚ, αρμόδια για την κατάρτιση των λογαριασμών είναι η Επιτροπή,

1. επισημαίνει ότι τα έσοδα και οι εγκεκριμένες δαπάνες για το οικονομικό έτος 1997 ανέρχονταν σε:

>ΘΕΣΗ ΠΙΝΑΚΑ>

2. λαμβάνει υπόψη του τα ακόλουθα δεδομένα, που υποβλήθησαν από την Επιτροπή για το κλείσιμο των λογαριασμών σχετικά με το οικονομικό έτος 1997:

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

3. εγκρίνει το κλείσιμο των λογαριασμών όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 1997·

4. αναθέτει στην Πρόεδρό του να διαβιβάσει το παρόν ψήφισμα μαζί με το παράρτημά του στην Επιτροπή, στο Συμβούλιο, στο Δικαστήριο, στο Ελεγκτικό Συνέδριο, καθώς και στην Ευρωπαϊκή Τράπεζα Επενδύσεων και να το δημοσιεύσει στην Επίσημη Εφημερίδα των Ευρωπαϊκών Κοινοτήτων, σειρά "Νομοθεσία".

Ο Γενικός Γραμματέας

Julian PRIESTLEY

Η Πρόεδρος

Nicole FONTAINE

(1) ΕΕ C 349 της 17.11.1998.

(2) ΕΕ C 279 της 1.10.1999, σ. 119.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 17ης Δεκεμβρίου 1999

για την υπογραφή, εκ μέρους της Ευρωπαϊκής Κοινότητας, του μνημονίου συμφωνίας μεταξύ της Ευρωπαϊκής Κοινότητας και της κυβέρνησης του Βιετνάμ για την πρόληψη της απάτης στο εμπόριο των προϊόντων υποδηματοποιίας και την προσωρινή εφαρμογή του

(2000/1/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα ακόλουθα:

(1) η Επιτροπή διαπραγματεύθηκε, εξ ονόματος της Ευρωπαϊκής Κοινότητας, μνημόνιο συμφωνίας, μεταξύ της Ευρωπαϊκής Κοινότητας και της Κυβέρνησης του Βιετνάμ, για την πρόληψη της απάτης στο εμπόριο των προϊόντων υποδηματοποιίας·

(2) το μνημόνιο συμφωνίας μονογραφήθηκε στις 4 Αυγούστου 1999·

(3) το μνημόνιο συμφωνίας θα πρέπει να υπογραφεί εξ ονόματος της Κοινότητας·

(4) είναι ανάγκη να εφαρμοσθεί το μνημόνιο συμφωνίας προσωρινά από την 1η Ιανουαρίου 2000, εν αναμονή της ολοκλήρωσης των σχετικών διαδικασιών για την επίσημη σύναψή του, υπό τον όρο της αμοιβαιότητας,

ΑΠΟΦΑΣΙΖΕΙ:

Άρθρο 1

Το μνημόνιο συμφωνίας μεταξύ της Ευρωπαϊκής Κοινότητας και της Κυβέρνησης του Βιετνάμ για την πρόληψη της απάτης στο εμπόριο των προϊόντων υποδηματοποιίας, υπογράφει εξ ονόματος της Κοινότητας, υπό τον όρο της σύναψής του.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν το μνημόνιο συμφωνίας, εξ ονόματος της Κοινότητας.

Το κείμενο του μνημονίου συμφωνίας επισυνάπτεται στην παρούσα απόφαση.

Άρθρο 3

Το μνημόνιο συμφωνίας εφαρμόζεται προσωρινά από την 1η Ιανουαρίου 2000, υπό τον όρο της αμοιβαιότητας(1).

Βρυξέλλες, 17 Δεκεμβρίου 1999.

Για το Συμβούλιο

Ο Πρόεδρος

K. HEMILÄ

(1) Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων, σειρά C, την ημερομηνία από την οποία εφαρμόζεται το μνημόνιο συμφωνίας, σύμφωνα με το παρόν άρθρο.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 2ας Δεκεμβρίου 1999

για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Αργεντινής

(2000/15/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170, σε συνδυασμό με το άρθρο 300 παράγραφος 2 πρώτο εδάφιο πρώτη φράση και το άρθρο 300 παράγραφος 3 πρώτο εδάφιο,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

Εκτιμώντας τα ακόλουθα:

(1) στις 2 Απριλίου 1990 συνήφθη συμφωνία-πλαίσιο εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής(3)·

(2) η Ευρωπαϊκή Κοινότητα και η Δημοκρατία της Αργεντινής θέτουν σε εφαρμογή ειδικά προγράμματα ΕΤΑ σε πεδία κοινού ενδιαφέροντος·

(3) με βάση την πείρα που έχει αποκτηθεί, και οι δύο πλευρές εξέφρασαν την επιθυμία να εμβαθύνουν και να διευρύνουν το πλαίσιο της συνεργασίας σε θέματα επιστήμης και τεχνολογίας·

(4) η παρούσα συμφωνία συνεργασίας στον επιστημονικό και τεχνολογικό τομέα, εντάσσεται στη γενικότερη συνεργασία μεταξύ της Ευρωπαϊκής Κοινότητας και της Δημοκρατίας της Αργεντινής·

(5) με την απόφασή του της 25ης Ιανουαρίου 1999, το Συμβούλιο εξουσιοδότησε την Επιτροπή να διαπραγματευθεί συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Αργεντινής·

(6) με την απόφασή του της 29ης Ιουλίου 1999, το Συμβούλιο αποφάσισε να υπογραφεί η συμφωνία επιστημονικής και τεχνολογικής συνεργασίας εξ ονόματος της Ευρωπαϊκής Κοινότητας·

(7) η συμφωνία επιστημονικής και τεχνολογικής συνεργασίας υπεγράφη στις 20 Σεπτεμβρίου 1999·

(8) η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Αργεντινής θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Δημοκρατίας της Αργεντινής, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Σύμφωνα με το άρθρο 11 της συμφωνίας, ο πρόεδρος του Συμβουλίου κοινοποιεί ότι ολοκληρώθηκαν εκ μέρους της Κοινότητας οι απαραίτητες διαδικασίες για την έναρξη ισχύος της συμφωνίας.

Βρυξέλλες, 2 Δεκεμβρίου 1999.

Για το Συμβούλιο

Ο Πρόεδρος

E. TUOMIOJA

(1) ΕΕ C 274 της 28.9.1999, σ. 1.

(2) Γνώμη που διατυπώθηκε στις 4 Νοεμβρίου 1999 (δεν έχει ακόμα δημοσιευθεί στην Επίσημη Εφημερίδα).

(3) ΕΕ L 295 της 26.10.1990, σ. 67.
ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Δεκεμβρίου 1999

σχετικά με την παράταση της απαγόρευσης προσφυγής στη σύσταση συνολικής εγγύησης για ορισμένες πράξεις κοινοτικής διαμετακόμισης, που θεσπίστηκε με την απόφαση 96/743/ΕΚ

[κοινοποιηθείσα υπό τον αριθμό Ε(1999) 3988]

(Κείμενο που παρουσιάζει ενδιαφέρον για τον ΕΟΧ)

(2000/8/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα(1), όπως τροποποιήθηκε τελευταία από τον κανονισμό (ΕΚ) αριθ. 955/1999 του Ευρωπαϊκού Κοινοβουλίου και του Συμβουλίου(2), και ιδίως το άρθρο 249,

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα(3), όπως τροποποιήθηκε τελευταία από τον κανονισμό (ΕΚ) αριθ. 1662/1999(4), και ιδίως το άρθρο 362,

Εκτιμώντας τα ακόλουθα:

(1) ότι, δυνάμει του άρθρου 362 παράγραφος 1 του κανονισμού (ΕΟΚ) αριθ. 2454/93, η προσφυγή στη σύσταση συνολικής εγγύησης μπορεί να απαγορευθεί προσωρινά για εμπορεύματα για τα οποία υφίστανται αυξημένοι κίνδυνοι απάτης, κατόπιν αιτήσεως ενός ή περισσοτέρων κρατών μελών·

(2) ότι η Επιτροπή οφείλει τουλάχιστον ανά έτος να καθορίζει εάν κρίνεται σκόπιμη η διατήρηση των μέτρων που έχουν ληφθεί δυνάμει του άρθρου 362 παράγραφος 1 του κανονισμού (ΕΟΚ) αριθ. 2454/93·

(3) ότι, με την απόφαση 96/743/ΕΚ της Επιτροπής, της 9ης Δεκεμβρίου 1996, σχετικά με την υιοθέτηση ειδικών μέτρων για την προσωρινή απαγόρευση της σύστασης συνολικής εγγύησης για ορισμένες πράξεις εξωτερικής κοινοτικής διαμετακόμισης(5), όπως τροποποιήθηκε από την απόφαση 97/583/ΕΚ(6) και παρατάθηκε από την απόφαση 98/697/ΕΚ(7), η Επιτροπή αποφάσισε να απαγορεύσει προσωρινά την προσφυγή στη σύσταση συνολικής εγγύησης για τις πράξεις εξωτερικής κοινοτικής διαμετακόμισης που αφορούν τα τσιγάρα της διάκρισης 2402.20 του εναρμονισμένου συστήματος και ορισμένα εμπορεύματα, ο κατάλογος των οποίων επισυνάπτεται στην παρούσα απόφαση, διότι για τις πράξεις αυτές υφίστανται αυξημένοι κίνδυνοι απάτης·

(4) ότι η προστασία των οικονομικών συμφερόντων τα οποία διακυβεύονται από τις εν λόγω πράξεις, εν αναμονή της πλήρους εφαρμογής νέων μέτρων στον τομέα της συνολικής εγγύησης, καθιστά απαραίτητη την παράταση των μέτρων αυτών για νέα περίοδο δώδεκα μηνών·

(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής τελωνειακού κώδικα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα μέτρα που προβλέπει η απόφαση 96/743/ΕΚ παρατείνονται για περίοδο δώδεκα μηνών.

Άρθρο 2

Η παρούσα απόφαση εφαρμόζεται από την 1η Ιανουαρίου 2000.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 20 Δεκεμβρίου 1999.

Για την Επιτροπή

Frederik BOLKESTEIN

Μέλος της Επιτροπής

(1) ΕΕ L 302 της 19.10.1992, σ. 1.

(2) ΕΕ L 119 της 7.5.1999, σ. 1.

(3) ΕΕ L 253 της 11.10.1993, σ. 1.

(4) ΕΕ L 197 της 29.7.1999, σ. 25.

(5) ΕΕ L 338 της 28.12.1996, σ. 105.

(6) ΕΕ L 237 της 28.8.1997, σ. 41.

(7) ΕΕ L 332 της 8.12.1998, σ. 19.
Διορθωτικό στην απόφαση 2000/367/ΕΚ της Επιτροπής, της 3ης Μαΐου 2000, για την εφαρμογή της οδηγίας 89/106/ΕΟΚ του Συμβουλίου όσον αφορά την κατάταξη των δομικών προϊόντων, των δομικών έργων και μερών τους ανάλογα με τις επιδόσεις αντίστασης στη φωτιά

(Επίσημη Εφημερίδα των Ευρωπαϊκών Κοινοτήτων L 133 της 6ης Ιουνίου 2000)

Σελίδα 29, πίνακας 3: στη δεύτερη σειρά:

αντί:

>ΘΕΣΗ ΠΙΝΑΚΑ>

διάβαζε:

>ΘΕΣΗ ΠΙΝΑΚΑ>·

στην έκτη σειρά:

αντί:

>ΘΕΣΗ ΠΙΝΑΚΑ>

διάβαζε:

>ΘΕΣΗ ΠΙΝΑΚΑ>.
EL Επίσηµη Εφηµερίδα των Ευρωπαϊκών Κοινοτήτων 9.6.2000 L138/31
∆ΙΟΡΘΩΤΙΚΑ
∆ιορθωτικό στην απόφαση 2000/204/ΕΚ, ΕΚΑΧ του Συµβουλίου και της Επιτροπής, της 24ης Ιανουαρίου 2000, για τη
σύναψη της ευρωµεσογειακής συµφωνίας συνδέσεως µεταξύ των Ευρωπαϊκών Κοινοτήτων και των κρατών µελών τους,
αφενός, και του Βασιλείου του Μαρόκου, αφετέρου
(Επίσηµη Εφηµερίδα των Ευρωπαϊκών Κοινοτήτων L70 της 18ης Μαρτίου 2000)
Εξώφυλλο και σελίδα 1, στον τίτλο της απόφασης:
αντί: «της 24ης Ιανουαρίου 2000»
διάβαζε: «της 26ης Ιανουαρίου 2000».
Σελίδα 1, τελικός τύπος:
αντί: «Βρυξέλλες, 24 Ιανουαρίου 2000.»
διάβαζε: «Βρυξέλλες, 26 Ιανουαρίου 2000.».
Διορθωτικό στην απόφαση 2000/264/ΕΚ της Επιτροπής, της 14ης Μαρτίου 2000, για τον καθορισμό του καταλόγου των περιοχών που αφορά ο στόχος αριθ. 2 των Διαρθρωτικών Ταμείων για την περίοδο 2000 έως 2006 στην Ισπανία

(Επίσημη Εφημερίδα των Ευρωπαϊκών Κοινοτήτων L 84 της 5ης Απριλίου 2000)

Σελίδα 35, στήλη "Επιλέξιμες περιοχές", 14η γραμμή:

αντί: "008, 123 και 131 της συνοικίας 2",

διάβαζε: "008, 126 και 131 της συνοικίας 2".
ΑΠΟΦΑΣΗ ΤΗΣ ΕΠΙΤΡΟΠΗΣ

της 18ης Αυγούστου 1999

για την αναπροσαρμογή των διορθωτικών συντελεστών που εφαρμόζονται από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 1998 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες

[κοινοποιηθείσα υπό τον αριθμό Ε(1999) 2586]

(1999/703/ΕΚ, ΕΚΑΧ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68(1) και τροποποιήθηκαν τελευταία από τον κανονισμό (ΕΚ, ΕΚΑΧ, Ευρατόμ) αριθ. 2762/98(2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας τα ακόλουθα:

με τον κανονισμό (ΕΚ, ΕΚΑΧ, Ευρατόμ) αριθ. 342/1999 του Συμβουλίου(3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται, από την 1η Ιουλίου 1998, στις αποδοχές που καταβάλλονται στο νόμισμα της χώρας υπηρεσίας στους υπαλλήλους που είναι τοποθετημένοι σε τρίτες χώρες·

κατά τη διάρκεια των τελευταίων μηνών, η Επιτροπή προέβη σε διάφορες αναπροσαρμογές αυτών των διορθωτικών συντελεστών(4), σύμφωνα με το άρθρο 13 του παραρτήματος Χ του κανονισμού υπηρεσιακής κατάστασης·

ενδείκνυται να αναπροσαρμοστούν, σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης, από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 1998, ορισμένοι από αυτούς τους διορθωτικούς συντελεστές, δεδομένου ότι σύμφωνα με τα στατιστικά δεδομένα που ευρίσκονται στη διάθεση της Επιτροπής, η διακύμανση του κόστους ζωής, υπολογιζόμενη με το διορθωτικό συντελεστή και την αντίστοιχη τιμή συναλλάγματος, απεδείχθη, για ορισμένες τρίτες χώρες, μεγαλύτερη από 5 % από τον τελευταίο προσδιορισμό τους ή την τελευταία αναπροσαρμογή τους,

ΑΠΟΦΑΣΙΖΕΙ:

Άρθρο μόνο

Με έναρξη ισχύος την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 1998, οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες, οι οποίοι καταβάλλονται στο νόμισμα της χώρας υπηρεσίας, προσαρμόζονται όπως ορίζεται στο παράρτημα.

Οι τιμές συναλλάγματος που χρησιμοποιούνται για τον υπολογισμό αυτών των αποδοχών είναι εκείνες που χρησιμοποιούνται για την εκτέλεση του συνολικού προϋπολογισμού των Ευρωπαϊκών Κοινοτήτων για το μήνα που προηγείται των ημερομηνιών που αναφέρονται στο πρώτο εδάφιο.

Βρυξέλλες, 18 Αυγούστου 1999.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ L 56 της 4.3.1968, σ. 1.

(2) ΕΕ L 346 της 22.12.1998, σ. 1.

(3) ΕΕ L 43 της 17.2.1999, σ. 1.

(4) ΕΕ L 60 της 9.3.1999, σ. 83.

ΠΑΡΑΡΤΗΜΑ

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Μαΐου 1999

για την έγκριση του σχεδίου που υπέβαλε η Γερμανία για την εξάλειψη της κλασικής πανώλης των χοίρων που εμφανίστηκε σε αγριόχοιρους στη Βάδη-Βιρτεμβέργη και στη Ρηνανία-Παλατινάτο

[κοινοποιηθείσα υπό τον αριθμό Ε(1999) 1177]

(Το κείμενο στη γερμανική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(1999/335/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 80/217/ΕΟΚ του Συμβουλίου, της 22ας Ιανουαρίου 1980, για τη θέσπιση κοινοτικών μέτρων για τον έλεγχο της κλασικής πανώλης του χοίρων(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6α παράγραφος 4,

Εκτιμώντας:

(1) ότι η κλασική πανώλη των χοίρων εμφανίστηκε στους πληθυσμούς αγριόχοιρων σε δύο περιοχές της Βάδης-Βιρτεμβέργης και της Ρηνανίας-Παλατινάτου, στη Γερμανία·

(2) ότι οι γερμανικές αρχές υπέβαλαν σχέδια για την εξάλειψη της κλασικής πανώλης των χοίρων που εμφανίστηκε σε αγριόχοιρους που καλύπτει ορισμένες περιοχές της Βάδης-Βιρτεμβέργης και της Ρηνανίας-Παλατινάτου·

(3) ότι τα υποβαλλόμενα σχέδια εξετάστηκαν, και διαπιστώθηκε ότι πληρούν τις διατάξεις της οδηγίας 80/217/ΕΟΚ·

(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται τα σχέδια που υπέβαλε η Γερμανία για την εξάλειψη της κλασικής πανώλης των χοίρων στους πληθυσμούς αγριόχοιρων της Βάδης-Βιρτεμβέργης και της Ρηνανίας-Παλατινάτου.

Άρθρο 2

Η Γερμανία θα θέσει σε εφαρμογή νόμους, κανονισμούς και διοικητικές διατάξεις για την εφαρμογή των σχεδίων που αναφέρονται στο άρθρο 1.

Άρθρο 3

Η παρούσα απόφαση απευθύνεται στην Γερμανία.

Βρυξέλλες, 7 Μαΐου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 47 της 21.2.1980, σ. 11.
ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Φεβρουαρίου 1999 σχετικά με το αίτημα της Ελληνικής Δημοκρατίας για την εφαρμογή μειωμένου συντελεστή ΦΠΑ στις προμήθειες φυσικού αερίου και ηλεκτρισμού σύμφωνα με το άρθρο 12 παράγραφος 3 στοιχείο β) της οδηγίας 77/388/ΕΟΚ του Συμβουλίου, της 17ης Μαΐου 1997, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών [κοινοποιηθείσα υπό τον αριθμό Ε(1999) 477] (Το κείμενο στην ελληνική γλώσσα είναι το μόνο αυθεντικό) (1999/200/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση (1), που τροποποιήθηκε τελευταία από την οδηγία 98/80/ΕΕ (2), και ιδιαίτερα το άρθρο 12 παράγραφος 3 στοιχείο β),

Εκτιμώντας:

ότι η Ελλάδα πληροφόρησε την Επιτροπή ότι σκοπεύει να εφαρμόσει μειωμένο συντελεστή ΦΠΑ για την προμήθεια ηλεκτρισμού και φυσικού αερίου, από την 1η Ιανουαρίου 1999 7 ότι η εν λόγω πληροφορία για τις δύο αυτές δραστηριότητες παρελήφθη με συστημένη επιστολή από την Επιτροπή στις 30 Νοεμβρίου 1998 7

ότι το εν λόγω μέτρο αποτελεί γενικό μέτρο εφαρμογής μειωμένου συντελεστή ΦΠΑ στις προμήθειες φυσικού αερίου και ηλεκτρισμού ανεξάρτητα από τις συνθήκες παραγωγής και προμήθειας (εσωτερική παράδοση, ενδοκοινοτική αγορά ή εισαγωγή) σύμφωνα με το άρθρο 12 παράγραφος 3 στοιχείο β) της έκτης οδηγίας ΦΠΑ 7

ότι προκειμένου για γενικό μέτρο, που δεν προβλέπει καμία εξαίρεση εφαρμογής, ο κίνδυνος στρέβλωσης του ανταγωνισμού θεωρείται ανύπαρκτος 7 ότι αφού πληρούται ο όρος που προβλέπεται από το άρθρο 12 παράγραφος 3 στοιχείο β) της εν λόγω οδηγίας, η Ελλάδα μπορεί να εφαρμόσει τα εν λόγω μέτρα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το μέτρο που κοινοποιήθηκε από την Ελλάδα στις 30 Νοεμβρίου 1998, με στόχο την εφαρμογή μειωμένου συντελεστή ΦΠΑ στις προμήθειες φυσικού αερίου και ηλεκτρισμού ανεξάρτητα από τις συνθήκες παραγωγής και παράδοσης (εσωτερική παράδοση, ενδοκοινοτική αγορά ή εισαγωγή) δεν περιέχει κίνδυνο στρέβλωσης του ανταγωνισμού.

Συνεπώς, η Ελλάδα μπορεί να εφαρμόσει το εν λόγω μέτρο από την 1η Ιανουαρίου 1999.

Άρθρο 2

Η παρούσα απόφαση απευθύνεται στην Ελληνική Δημοκρατία.

Βρυξέλλες, 26 Φεβρουαρίου 1999.

Για την Επιτροπή

Mario MONTI

Μέλος της Επιτροπής

(1) ΕΕ L 145 της 13. 6. 1977, σ. 1.

(2) ΕΕ L 281 της 17. 10. 1998, σ. 31.
ΑΠΟΦΑΣΗ ΤΗΣ ΕΠΙΤΡΟΠΗΣ

της 10ης Δεκεμβρίου 1999

για τροποποίηση της οδηγίας 93/70/ΕΟΚ σχετικά με την κωδικοποίηση του μηνύματος Animo για να συμπεριληφθούν σ' αυτό ορισμένοι τύποι μεταποιημένων πρωτεϊνών θηλαστικών

[κοινοποιηθείσα υπό τον αριθμό Ε(1999) 4251]

(Κείμενο που παρουσιάζει ενδιαφέρον για τον ΕΟΧ)

(1999/874/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 20 παράγραφος 3,

Εκτιμώντας τα ακόλουθα:

(1) για να είναι δυνατή η ταχεία κατανόηση του μηνύματος Animo, η Επιτροπή, με την απόφαση 93/70/ΕΟΚ(3), που τροποποιήθηκε τελευταία από την απόφαση 98/168/ΕΚ(4), καθόρισε την κωδικοποίηση που θα χρησιμοποιηθεί για τα ζώα και τα ζωικά προϊόντα·

(2) με την απόφαση 97/735/ΕΚ(5) η Επιτροπή έχει προβλέψει τις νέες διατάξεις όσον αφορά τις ανταλλαγές ορισμένων τύπων ζωικών αποβλήτων θηλαστικών και ειδικότερα ότι τα κράτη μέλη αποστολής και προορισμού των εμπορευμάτων αυτών πρέπει να ενημερώνονται αμοιβαία για τη φύση και τον προορισμό τους μέσω του μηχανογραφημένου συστήματος Animo·

(3) η Επιτροπή, με την απόφαση 98/168/ΕΚ, τροποποίησε την απόφαση 93/70/ΕΚ, συμπληρώνοντας την κωδικοποίηση που θα χρησιμοποιηθεί σε θέματα ανταλλαγών ορισμένων τύπων ζωικών αποβλήτων θηλαστικών·

(4) για το λόγο αυτό, η τροποποιημένη κωδικοποίηση που θα χρησιμοποιηθεί για τα ζωντανά ζώα και τα ζωικά προϊόντα διαπιστώθηκε ότι είναι ατελής και πρέπει να προστεθούν σ' αυτή τα ελλείποντα προϊόντα·

(5) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 93/70/ΕΟΚ τροποποιείται ως εξής:

Στον τίτλο Ι, στο κεφάλαιο "Ι.3 ΠΡΟΪΟΝΤΑ ΖΩΙΚΗΣ ΠΡΟΕΛΕΥΣΗΣ", το στοιχείο 12 "Ζωικές πρωτεΐνες που προορίζονται ή όχι για τη διατροφή των ζώων (άλευρα και ινώδη κατάλοιπα ζωικών λιπών) - Ζωοτροφές για κατοικίδια ζώα" συμπληρώνεται με το εξής κείμενο:

">ΘΕΣΗ ΠΙΝΑΚΑ>"

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Δεκεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 25 της 2.2.1993, σ. 34.

(4) ΕΕ L 62 της 3.3.1998, σ. 37.

(5) ΕΕ L 294 της 28.10.1997, σ. 7.